CELEX: C2005/193/15
Language: fi
Date: 2005-08-06 00:00:00
Title: Asia C-212/05: Bundessozialgerichtin 10.2.2005 tekemällään päätöksellä esittämä ennakkoratkaisupyyntö asiassa Gertraud Hartmann vastaan Freistaat Bayern

6.8.2005   
            
            
               FI
            
            
               Euroopan unionin virallinen lehti
            
            
               C 193/9
            
         Bundessozialgerichtin 10.2.2005 tekemällään päätöksellä esittämä ennakkoratkaisupyyntö asiassa Gertraud Hartmann vastaan Freistaat Bayern
   (Asia C-212/05)
   (2005/C 193/15)
   Oikeudenkäyntikieli: saksa
   Bundessozialgericht on pyytänyt 10.2.2005 tekemällään päätöksellä, joka on saapunut yhteisöjen tuomioistuimeen 17.5.2005, Euroopan yhteisöjen tuomioistuimelta ennakkoratkaisua asiassa Gertraud Hartmann vastaan Freistaat Bayern seuraaviin kysymyksiin:
   
               a)
            
            
               Onko työntekijöiden vapaasta liikkuvuudesta yhteisön alueella annetussa neuvoston asetuksessa N:o 1612/68 (1) tarkoitettuna siirtotyöntekijänä pidettävä tammikuun 1994 ja syyskuun 1998 välisenä aikana myös Saksan kansalaista, joka siirsi vuonna 1990 kotipaikkansa Saksasta Itävaltaan jatkaen samalla palvelussuhdettaan Saksassa postivirkailijana, ja joka on siitä lähtien työskennellyt rajatyöntekijänä?
            
         
               b)
            
            
               Jos kysymykseen a vastataan myöntävästi:
               Onko kyseessä asetuksen N:o 1612/68 7 artiklan 2 kohdassa tarkoitettu välillinen syrjintä, kun a kohdassa mainitun henkilön Itävallassa asuvalta ja Itävallan kansalaisuuden omaavalta aviopuolisolta, joka ei ole palkattu työntekijä, suljetaan kyseisenä aikana pois oikeus Saksan kotihoidontukeen, koska a kohdassa tarkoitetulla henkilöllä ei ole Saksassa kotipaikkaa eikä vakituista asuinpaikkaa?
            
         
      (1)  EYVL L 257, s. 2.